Els medicaments veterinaris estan sotmesos a una estricta regulació amb l'objectiu de garantir la seva qualitat, seguretat i eficàcia.
Tanmateix, en els últims anys, ha sorgit una creixent demanda per part dels ciutadans del possible ús de mitjans electrònics, especialment internet, per a facilitar l'adquisició d'aquests medicaments.
Amb motiu de seguretat i sanitat pública i animal, aquesta possibilitat de venda a distància s'ha limitat a aquells medicaments veterinaris que no requereixen prescripció veterinària, tal i com s'estableix a la normativa del medicament veterinari.
A més, aquests medicaments només podran ser venuts a distància des de les farmàcies i les comercials detallistes autoritzades per a la venda de medicaments veterinaris, i que estiguin assessorades per un farmacèutic responsable, amb l'objectiu de preservar la seguretat del seu ús.
Les oficines de farmàcia i les comercials detallistes de venda de medicaments veterinaris autoritzades que estiguin interessades en vendre a distància medicaments d'ús veterinari que no requereixen prescripció veterinària han de comunicar l'inici d'aquest nou canal de comercialització.
Per accedir a la informació sobre els requisits per a les oficines de farmàcia: Canal Medicaments i farmàcia
Comunicació de venda a distància al públic de medicaments d'ús veterinari no subjectes a prescripció veterinària:
Qualsevol comercial detallista de medicaments d'ús veterinari autoritzada ubicada a Catalunya que vulgui realitzar la venda a distància al públic de medicaments d'ús veterinari no subjectes a prescripció veterinària, ha de comunicar aquesta activitat prèviament al seu inici.
Aquesta comunicació anirà dirigida al Servei d'Alimentació Animal i Seguretat de la Producció Ramadera del Departament d'Agricultura, qui validarà la comunicació i inclourà els establiment en el llistat de comercials detallistes que realitzen venda a distància al públic.
Requisits per a la venda a distància de medicaments veterinaris no subjectes a prescripció veterinària.
Requisits de dispensació, transport i devolucions dels medicaments d'ús veterinari no subjectes a prescripció veterinària:
Atès als grans canvis en els mitjans de comunicació i en especial d'Internet com a vehicle de transmissió i intercanvi de tot tipus d'informació així com a mitjà a través del qual s'efectua la compravenda de tot tipus de productes, ha estat necessari establir un marc normatiu, on es recullin els requisits per a la venda a distància de medicaments on s'ha tingut en compte les especials característiques dels mateixos i les possibles repercussions d'aquest tipus de venda per a la salut pública i animal.
A l'any 2006, la Llei del medicament va limitar la venda a través de mitjans telemàtics als medicaments no subjectes a prescripció i va deixar pendent el desenvolupament dels detalls d'aquesta modalitat de venda.
Aquesta Llei va ser refosa l'any 2015 amb la publicació del Reial decret legislatiu.
La normativa europea permet als Estats Membres l'establiment de requisits nacionals particulars per a la venda a distància, el que suposa que hi hagin algunes diferències en relació a aquest tipus de venda entre uns Estats i uns altres.
Amb la publicació del Reial decret sobre la venda a distància de medicaments veterinaris no subjectes a prescripció veterinària, es proporciona un marc legal per a que la venda de medicaments d'ús veterinari no subjectes a prescripció veterinària a través d'internet es realitzi amb les necessàries garanties sanitàries.
Els aspectes més destacats de la normativa espanyola són els següents:
pel qual es regula la venda a distància al públic de medicaments veterinaris no subjectes a prescripció veterinària.
pel qual s'aprova el text refós de la Llei de garanties i ús racional dels medicaments i productes sanitaris.
Llistat actualitzat de comercials detallistes i d'oficines de farmàcia que realitzen venda a distància de medicaments d'ús veterinari que no requereixen prescripció.
Tota comercial detallista i tota farmàcia que realitzi legalment venda a distància de medicaments d'ús veterinari que no requereixen prescripció veterinària, han d'estar incloses en aquestes llistes: